हिंदी दिवस के शुभ अवसर पर मैं आप सभी को समस्त देशवासियों को और विश्व भर के सभी हिंदी प्रेमियों को हार्दिक बधाई एवं शुभकामनाएं देता हू i हिंदी दिवस समारोह में पहली बार आप सभी के बीच उपस्थित होकर मुझे बहुत खुशी हो रही है i संघीय लोकतंत्र और लोकसत्ता के प्रति सम्मान का यह अद्वितीय उदाहरण है कि भारत की संविधानसभा ने 14 सितम्बर 1949 की अपनी बैठक में सर्वसम्मति से देश की एक ऐसी भाषा को भारत संघ की राजभाषा के रूप में स्वीकार किया जो राष्ट्र के स्वतंत्रता संग्राम के दौरान स्वाधीनता सेनानियों के बीच सम्पर्क का प्रमुख माध्यम रही जो विविधता में एकता का सूत्र रही जो देश के ज़्यादातर भागों में अधिकांश लोगों द्वारा सबसे अधिक बोलीसमझी जाती रही है और जो देश के सामाजिक राजनीतिक धार्मिक साम्प्रदायिक एवं भाषायी समन्वय व सौहार्द का प्रतीक थी और वह भाषा थी  हिंदी।